**Vyhlásenie o spracúvaní osobných údajov**

**(predprimárne vzdelávanie)**

Mestská časť Bratislava – Petržalka, Kutlíkova 17, 852 12 Bratislava 5 (ďalej len ako „MČ Bratislava-Petržalka“ alebo „prevádzkovateľ“) spracúva vaše osobné údaje len na základe zákonných podmienok, v súlade s Nariadením[[1]](#footnote-1) a Zákonom o ochrane osobných údajov[[2]](#footnote-2).

Pri spracúvaní osobných údajov ste **dotknutou osobou**, t. j. osobou o ktorej sú spracúvané osobné údaje, ktoré sa jej týkajú.

Vaše osobné údaje budú uchovávané bezpečne, v súlade s bezpečnostnou politikou prevádzkovateľa a sprostredkovateľa a len po dobu nevyhnutnú na splnenie účelu spracúvania. Prístup k vašim osobným údajom budú mať výlučne osoby poverené prevádzkovateľom na spracúvanie osobných údajov, ktoré ich spracúvajú na základe pokynov prevádzkovateľa, v súlade s bezpečnostnou politikou prevádzkovateľa.

Vaše osobné údaje sú zálohované, v súlade s retenčnými pravidlami. Zo zálohových úložísk budú vaše osobnú údaje úplne vymazané hneď, ako v súlade s pravidlami zálohovania uvedené bude možné.

MČ Bratislava-Petržalka ako prevádzkovateľ má zákonnú povinnosť poskytnúť vaše osobné údaje pri kontrole, dozornej činnosti alebo na žiadosť oprávnených orgánov štátu alebo inštitúcií, ak to vyplýva z osobitných predpisov[[3]](#footnote-3).

V súlade s Nariadením a Zákonom o ochrane osobných údajov prevádzkovateľ, spracúva vaše osobné údaje v rozsahu a za podmienok ustanovených v osobitných predpisoch, na základe zákonných podmienok, uvedených v čl. 6 Nariadenia.

1. **Podrobnosti o účeloch spracúvania osobných údajov**

**Zabezpečenie procesu prijímania detí na predprimárne vzdelávanie, povinné predprimárne vzdelávania a s tým súvisiace plnenie evidenčných, rozhodovacích a iných povinností, vrátane povinností súvisiacich s hospodárnym nakladaním s finančnými prostriedkami. Oznámenie o plnení povinného predprimárneho vzdelávania v inom spádovom obvode.**

S cieľom plnenia zákonných povinností a plnenia úloh vo verejnom záujme spracúvame osobné údaje detí a ich zákonných zástupcov/opatrovníkov v súlade správnymi predpismi:

zákon 596/2003 Z. z. o štátnej správe v školstve a školskej samospráve v znení neskorších predpisov,

zákon č. 245/2008 Z. z. o výchove a vzdelávaní (školský zákon) v znení neskorších predpisov (ďalej len „školský zákon“)

zákon č. 369/1990 Zb. o obecnom zriadení v znení neskorších predpisov

zákon č. 372/1990 Zb. o priestupkoch v znení neskorších predpisov

Poskytnutie Vašich osobných údajov a údajov o Vašom dieťati slúži na plnenie zákonnej povinnosti upravenej predovšetkým v § 59 ods. 6 školského zákona. Bez ich poskytnutia nemôžeme splniť svoje povinnosti a nebudeme môcť zabezpečiť spracovanie prihlášky a prijatie dieťaťa na predprimárne vzdelávanie. Osobné údaje budú uchovávané po dobu 5 rokov a môžu byť poskytnuté Samosprávnemu kraju, Štátnej školskej inšpekcia, UPSVaR a/alebo príslušnému orgánu štátu, ak o to požiada spôsobom v súlade s právnymi predpismi.

Podrobné informácie o všetkých účeloch spracúvania osobných údajov a podmienkach ich spracúvania sú dostupné na webovom sídle MČ Bratislava-Petržalka, v časti „Ochrana osobných údajov“: <https://www.petrzalka.sk/ochranaudajov/>.

**Uplatnenie práv dotknutej osoby**

Ak si ako dotknutá osoba uplatníte svoje práva, je našou zákonnou povinnosťou Vašu žiadosť vybaviť a na tento účel spracúvať osobné údaje. V prípade neposkytnutia osobných údajov na tento účel (napríklad s cieľom identifikácie a overenia totožnosti dotknutej osoby), nebude možné riadne vybaviť Vašu žiadosť alebo námietku. Osobné údaje uchovávame po dobu 5 rokov.

# Vaše práva podľa nariadenia a Zákona o ochrane osobných údajov

**Právo na prístup k osobným údajom**

Máte právo na prístup k vašim osobným údajom a právo získať potvrdenie o tom, či sa o vás spracúvajú osobné údaje. V prípade, že sú o vás osobné údaje spracúvané, máte právo na informácie v rozsahu týchto zásad a na prístup k vašim osobným údajom. Máte právo na poskytnutie kópie osobných údajov, ktoré o vás máme k dispozícii, ako aj na informácie o tom, ako vaše osobné údaje používame. Vo väčšine prípadov vám budú vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú vám poskytnuté elektronicky, ak to bude technicky možné. Ak budete opakovane požadovať poskytnutie vašich osobných údajov v tom istom rozsahu, môže vám prevádzkovateľ účtovať primeraný poplatok zodpovedajúci administratívnym nákladom.

**Právo na opravu**

Máte právo na opravu o vás spracúvaných osobných údajov, ak sú nesprávne alebo nepresné. Pre prevádzkovateľa je veľmi dôležité, aby o vás mala správne informácie. Ak preto zistíte, že informácie, ktoré o vás evidujeme sú neprávne, nepresné alebo neúplné, upozornite nás na to, a žiadajte o opravu vašich údajov (napr. zmena bydliska, zmena kontaktu, zmena priezviska v prípade uzatvorenia manželstva atď.). Následne bez zbytočného odkladu tieto údaje opravíme/doplníme.

**Právo na vymazanie**

Ak o vás spracovávame osobné údaje nezákonným spôsobom, napr. dlhšie ako je potrebné alebo ich spracovávame bezdôvodne, máte právo na ich výmaz (tzv. právo „na zabudnutie“).

**Obmedzenie spracúvania**

Ak požiadate o opravu vašich osobných údajov, alebo namietate proti vymazaniu vašich osobných údajov, ak je ich spracúvanie protizákonné, alebo ak prevádzkovateľ už nepotrebuje osobné údaje pre svoje účely, ale môžete ich potrebovať vy na preukazovanie alebo obhajovanie právnych nárokov, alebo ste namietali spracúvanie vašich osobných údajov z ďalších dôvodov, obmedzíme spracúvanie vašich osobných údajov po dobu, kedy bude možné vec vyriešiť.

**Právo namietať**

Ak sa domnievate, že prevádzkovateľ nemá právo na spracúvanie vašich osobných údajov, alebo ak chcete, aby automatizované rozhodnutie bolo prehodnotené, môžete proti ich spracúvaniu namietať. V takýchto prípadoch môžeme pokračovať v ich spracovávaní iba vtedy, ak vieme preukázať presvedčivé oprávnené dôvody, ktoré prevážia vaše záujmy, práva a slobody. Vaše osobné údaje však môžeme spracovať vždy, ak je to potrebné na určenie, uplatnenie alebo obhajobu právnych nárokov.

**Právo podať sťažnosť**

Ak chcete podať sťažnosť na spôsob, akým sú vaše osobné údaje spracúvané, vrátane uplatnenia vyššie uvedených práv, kontaktujte nás na adrese uvedenej v záhlaví dokumentu. Všetky vaše podnety a sťažnosti riadne preveríme. Máte právo podať sťažnosť dozornému orgánu, ktorým je Úrad na ochranu osobných údajov Slovenskej republiky.

V prípade akýchkoľvek otázok, týkajúcich sa spracúvania vašich osobných údajov nás môžete kontaktovať.

Kontakt na zodpovednú osobu za ochranu osobných údajov email: dpo@petrzalka.sk, tel. 0947 487 006

1. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). [↑](#footnote-ref-1)
2. Zákon č. 18/2018 Z. z. o ochrane osobných údajov. [↑](#footnote-ref-2)
3. Napríklad Zákon č. 171/1993 Z. z. o Policajnom zbore; zákon č. 18/2018 Z. z. o ochrane osobných údajov. [↑](#footnote-ref-3)